CELEX: 62019TN0820
Language: hu
Date: 2019-12-03 00:00:00
Title: T-820/19. sz. ügy: 2019. december 3-án benyújtott kereset – Totalizator Sportowy kontra EUIPO – Lottoland Holdings – (LOTTOLAND)

10.2.2020   
            
            
               HU
            
            
               Az Európai Unió Hivatalos Lapja
            
            
               C 45/82
            
         
      2019. december 3-án benyújtott kereset – Totalizator Sportowy kontra EUIPO – Lottoland Holdings – (LOTTOLAND)
      (T-820/19. sz. ügy)
      (2020/C 45/68)
      A keresetlevél nyelve: angol
      
         Felek
      
      
         Felperesek: Totalizator Sportowy sp. z o.o. (Varsó, Lengyelország) (képviselő: B. Matusiewicz-Kulig ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Lottoland Holdings Ltd (Ocean Village, Gibraltár)
      
         Az EUIPO előtti eljárás adatai
      
      
         A vitatott védjegy jogosultja: a fellebbezési tanács előtti eljárásban részt vevő másik fél
      
         A vitatott védjegy: LOTTOLAND európai uniós szóvédjegy – 11 369 981. sz. európai uniós védjegy
      
         Az EUIPO előtti eljárás: törlési eljárás
      
         A megtámadott határozat: az EUIPO negyedik fellebbezési tanácsának 2019. október 2-án hozott határozata (R 97/2019-4. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot abban a részében, amelyben az kimondja, hogy a 11 369 981. sz. LOTTOLAND védjegy továbbra is hatályos azon 42. osztályba szolgáltatások összessége vonatkozásában, amelyek tekintetében a vitatott védjegyet lajstromozták;
               
            
                  —
               
               
                  változtassa meg a megtámadott határozatot annak kimondásával, hogy a 11 369 981. sz. LOTTOLAND védjegy teljes egészében érvénytelen, azon 42. osztályba tartozó szolgáltatások vonatkozásában is, amelyek tekintetében a vitatott védjegyet lajstromozták.
               
            másodlagosan,
      
                  —
               
               
                  utalja vissza az ügyet az EUIPO elé;
               
            
                  —
               
               
                  az EUIPO-t kötelezze az eljárás költségeinek viselésére.
               
            
         Jogalap
      
      
                  —
               
               
                  Az európai uniós védjegyről szóló (EU) 2017/1001 európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról és az (EU) 2017/1431 végrehajtási rendelet hatályon kívül helyezéséről szóló, 2018. március 15-i 2018/626 bizottsági végrehajtási rendelet 8. cikkének (5) bekezdésével összefüggésben értelmezett 60. cikke (1) bekezdése a) pontjának megsértése.